Document ID: 32007R0735

RÅDETS FORORDNING (EF) Nr. 735/2007
af 11. juni 2007
om ændring af forordning (EF) nr. 1784/2003 om den fælles markedsordning for korn
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 37, stk. 2,
under henvisning til forslag fra Kommissionen,
under henvisning til udtalelse fra Europa-Parlamentet (1), og
ud fra følgende betragtninger:
(1)
Den fælles markedsordning for korn, som fastsat i forordning (EF) nr. 1784/2003 (2), omfatter en interventionsordning for det indre marked, der navnlig tager sigte på at stabilisere markederne og sikre kornproducenterne en rimelig levestandard.
(2)
Anvendelsen af denne ordning har i høstårene 2004/05 og 2005/06 ført til interventionsoplagring af store mængder majs, som er særlig vanskelige af afsætte både på det indre marked og på verdensmarkedet navnlig på grund af disse lagres beliggenhed. Majs er desuden en kornsort, der er vanskelig at oplagre, og som bliver vanskeligere at afsætte, jo længere den har været oplagret, fordi kvaliteten gradvis forringes.
(3)
Det har desuden i 2006 vist sig, at interventionsordningen, sådan som den er blevet anvendt i disse perioder, ikke længere kan opfylde de fastsatte mål, navnlig når det gælder majsproducenterne i nogle områder i EF. Interventionsordningen er i disse områder kommet til at fungere som et alternativ til den direkte afsætning af kornet på markedet, da den pris, som producenterne faktisk har fået for deres majs, ofte har været mindre end interventionsprisen.
(4)
Under disse omstændigheder spiller interventionsordningen derfor ikke længere den oprindeligt tiltænkte rolle, når det gælder majs, og den er yderligere til hinder for, at produktionen tilpasses markedets behov.
(5)
Hvis interventionsordningen bibeholdes i sin nuværende form, er der risiko for, at den skaber endnu større interventionslagre af majs uden dog at komme de pågældende producenter til gode.
(6)
Der må derfor træffes passende foranstaltninger for at sikre, at Fællesskabets kornmarked fungerer effektivt. I lyset af ovenstående og de muligheder, som producenterne har for at afsætte deres korn på det indre og det internationale marked, vil den mest hensigtsmæssige foranstaltning derfor være at begrænse den mængde majs, der kan omfattes af intervention, til en samlet mængde for Fællesskabet, der fastsættes til henholdsvis 1 500 000 og 700 000 tons for høstårene 2007/08 og 2008/09, og at reducere denne mængde til 0 tons fra og med høståret 2009/10.
(7)
Forordning (EF) nr. 1784/2003 bør ændres i overensstemmelse hermed -
UDSTEDT FØLGENDE FORORDNING:
Artikel 1
I artikel 5, stk. 1, i forordning (EF) nr. 1784/2003 indsættes følgende afsnit:
»Uanset første afsnit begrænses den mængde majs, som interventionsorganerne opkøber, til følgende maksimale mængder.
-
1 500 000 tons i høståret 2007/08
-
700 000 tons i høståret 2008/09
-
0 tons fra og med høståret 2009/10.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra høståret 2007/08.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 11. juni 2007.

Labels: 3
17
6